Plastlaust Indland 2022
Forsætisráðherra Indlands hefur tilkynnt að notkun á einnota plasti verði útrýmt í landinu fyrir árið 2022. Loforð Narenda Modi er það metnaðarfyllsta sem gefið hefur verið út í tengslum við plastmengun á heimsvísu. Guardian greinir frá.
Aðgerðir Modi stefna að því að stórminnka plastnotkun í þessu hraðast vaxandi hagkerfi í heiminum, en í Indlandi býr 1,3 milljarður manna. "Ákvarðanirnar sem við tökum í dag munu skilgreina sameiginlega framtíð okkar," sagði Modi í ávarpi sínu á þriðjudag.
Modi sagði ákvarðanirnar ekki alltaf auðveldar, en með bættri árvekni, tækni og samvinnu á heimsvísu væri hægt að taka réttar ákvarðanir. Samkvæmt nýrri skýrslu Sameinuðu þjóðanna hefur fjöldi þjóða gripið til aðgerða til þess að sporna við plastmengun: Í Kenýa hafa einnota plastpokar verið bannaðir, frauðplast hefur verið bannað í Sri Lanka og Kína hefur tekið að nota niðurbrjótanlega poka.
Plastlaust Taj Mahal
Indland hefur einnig tilkynnt aðgerðir gegn plastmengun í sjó og áætlanir um mælingar á magni plasts sem fer í sjóinn á 7.500 kílómetralangri strandlengju landsins. Þá hefur landið einnig heitið því að gera 100 þjóðmerki plastlaus, þeirra á meðal Taj Majal.
Forsætisráðherra Indlands hefur tilkynnt að notkun á einnota plasti verði útrýmt í landinu fyrir árið 2022.
Loforð Narenda Modi er það metnaðarfyllsta sem gefið hefur verið út í tengslum við plastmengun á heimsvísu.
Aðgerðir Modi stefna að því að stórminnka plastnotkun í þessu hraðast vaxandi hagkerfi í heiminum.
Modi sagði ákvarðanirnar ekki alltaf auðveldar, en með bættri árvekni, tækni og samvinnu á heimsvísu væri hægt að taka réttar ákvarðanir.